NARIADENIE KOMISIE (ES) č. 947/2008
z 25. septembra 2008,
ktorým sa pozastavujú vývozné náhrady pre biely a surový cukor vyvážaný bez ďalšieho spracovania
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 318/2006 z 20. februára 2006 o spoločnej organizácii trhov v sektore cukru (1), a najmä na jeho článok 33 ods. 2 druhý pododsek,
keďže:
(1)
Podľa článku 32 ods. 1 nariadenia (ES) č. 318/2006 sa rozdiel medzi cenami výrobkov uvedených v článku 1 ods. 1 písm. b) uvedeného nariadenia na svetovom trhu a cenami týchto výrobkov na trhu Spoločenstva môže pokryť vývoznými náhradami.
(2)
Vzhľadom na súčasnú situáciu na trhu v sektore cukru, ako aj na očakávaný vývoj, pokiaľ ide o dostupnosť aj dopyt na trhu Spoločenstva, by sa vývozné náhrady na príslušné výrobky nemali poskytovať.
(3)
Opatrenia stanovené v tomto nariadení sú v súlade so stanoviskom Riadiaceho výboru pre cukor,
PRIJALA TOTO NARIADENIE:
Článok 1
V prípade nasledujúcich výrobkov sa neposkytne žiadna náhrada:
1701 11 90 9100
1701 11 90 9910
1701 12 90 9100
1701 12 90 9910
1701 91 00 9000
1701 99 10 9100
1701 99 10 9910
1701 99 10 9950
1701 99 90 9100.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 26. septembra 2008.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 25. septembra 2008